Prije nego je 16. prosinca 2018. konačno zatvoren najprometniji rotor u Hrvatskoj, onaj u zagrebačkom Remetincu, zloguki su proroci, pa i oni medijski, predviđali prometnu kataklizmu epskih razmjera. Prvog dana nakon zatvaranja gužve nije bilo. I drugog je dana izostala. Nakon više od mjesec dana promet teče gotovo neometano. Neki kažu - pa što će nam rotor, ostavite privremenu regulaciju. Iako projektantica ovog privremenog rješenja, kojim će se građani služiti godinu dana, Nataša Mujčić nije htjela pred naš mikrofon, iz tvrtke koja stoji iza projekta, Instituta IGH, otkrili su nam tajnu uspjeha privremene regulacije

Postojao je prijedlog da se rotor jednim dijelom koristi za vrijeme radova, no time bi se privremena regulacija prometa mijenjala svakih nekoliko mjeseci, što je IGH htio izbjeći.

To je smanjena kvaliteta prometovanja lokalnih naselja te produljenje pješačkih i biciklističkih trasa.

Tako su se mogle čuti slutnje kako bi zbog privremene regulacije prometa moglo 'biti mrtvih'. 'To su uske ulice i raskrižja, na kojima se već sada ujutro čeka po pola sata. Ako tamo preusmjerite svih 100 tisuća automobila s rotora, bit će mrtvih, to je sigurno', kazali su građani.

Ne treba ni smetnuti s uma to da privremenim prometnicama ne smiju prometovati sva vozila teža od pet tona i viša od tri i pol metra.

Uz to, dio vozača automatski bira druge pravce. 'Tijekom privremene regulacije prometa ovim područjem prolazi od 70 do 80 tisuća vozila na dan, što je oko 20 posto manje vozila nego inače, odnosno sedam tisuća teretnih i deset do 13 tisuća osobnih vozila preusmjereno je ili su izabrali druge pravce, pa vidimo povećan pritisak na čvorove Buzin i Jankomir. Isto tako, zbog radova na rekonstrukciji Jadranske avenije i Avenije Dubrovnik privremeno je ukinut tramvajski promet, dok će poslije dovršetka radova prometovanje tramvajem ponovno biti omogućeno s predviđenim odvojkom za buduću prugu prema Laništu', dodaju.

Tako da privremeno rješenje ostaje na snazi sve dok se rekonstruirani rotor ne pusti u funkciju krajem siječnja 2020.